Det kunne fredag morgen betale sig, at køre hjemmefra lidt før. I hvert fald, hvis man skulle sydpå ad E45 og skulle længere end til Hobro. En lastbil, der kørte galt kort omkring klokken 04.30, spærrde nemlig den højre vognbane og nødsporet, så al trafik skulle, mens der blev ryddet op efter uheldet, passere i den venstre vognbane. - Det kan godt give nogle trafikale udfordringer, siger vagtchef ved Nordjyllands Politi Heine Hansen. En skiltevogn var på stedet og politiet var også til stede. Klokken 06.15 afventede man vejhjælp, der kunne bugsere lastbilen væk fra stedet, ligesom der skulle udføres akut reparation af det autoværn, der holdt for, da lastbilen kørte galt. Der skete kun materiel skade ved uheldet.

Opsummering:
En lastbil spærrede fredag morgen højre spor på E45 sydgående ved Hobro. Nordjyllands Politi advarer om trafikale problemer.